Data was extracted from:https://www.infomed.co.il/drugs/orlistat-xenical/

המומחים של
Info
med
מסבירים:
אורליסטאט (קסניקל, Xenical) מעכב פעילות ליפאזות, אנזימים שמפרקים שומן במזון, וכך מפחיתה את ספיגת השומנים מהמזון בכ-30%. לכן אורליסטאט (קסניקל, Xenical) משמש לטיפול ב
השמנת יתר
, בצירוף עם תזונה דלת קלוריות, במקרים הבאים:
מדד מסת גוף
(BMI) גדול או שווה ל-30 או עודף משקל (BMI גדול מ-28) עם גורמי סיכון נוספים (כגון:
יתר לחץ דם
, סוכרת, דיסליפידמיה).
חשוב לשים לב:
הקפדה על הנחיות הרופא לגבי מינון, אופן השימוש ומשך הטיפול באורליסטאט (קסניקל, Xenical) ושמירה על התוכנית התזונתית מגדילה את הסיכוי להצלחת הטיפול. ייתכן והרופא יפסיק את הטיפול באורליסטאט (קסניקל, Xenical) לאחר 12 שבועות אם לא הייתה ירידה של לפחות 5% במשקל הגוף.
כדי להשיג תועלת מיטבית, יש להימנע מצריכת מזון המכיל שומן בין ארוחות, כגון ביסקוויטים, שוקולד וחטיפים מלוחים.
יתכנו שינויים בלתי מזיקים בהרגלי היציאה, כגון יציאה שומנית, עקב סילוק של שומנים לא מעוכלים מהגוף. הסיכוי לתופעה זו עולה כאשר אורליסטאט (קסניקל, Xenical) נלקחת עם ארוחה עשירה בשומנים. לכן חשוב לחלק את צריכת השומנים באופן שווה בין שלוש הארוחות העיקריות.
במקרים של שלשולים חמורים, כדי לא לפגוע ביעילות גלולות למניעת הריון, מומלץ להשתמש באמצעי מניעה נוסף.
השימוש באורליסטאט (קסניקל, Xenical) עלול להיות קשור להופעת אבנים בכליות אצל חולים במחלת כליה כרונית.
אורליסטאט (קסניקל, Xenical) אינו מיועד לילדים מתחת לגיל 12 שנים.
אין להשתמש באורליסטאט (קסניקל, Xenical) במקרים הבאים:
רגישות לחומר הפעיל אורליסטאט או למרכיבים אחרים של התרופה.
בעיות ספיגה ממערכת העיכול.
ליקוי בתפקוד הכבד (cholestasis).
הנקה.
צילום: shutterstock
מידע על התרופה
אופן נטילת התרופה
כמוסות.
תדירות וזמן נטילה
שלוש פעמים ביום. ניתן ליטול אורליסטאט (קסניקל, Xenical) מיד לפני הארוחה, במהלך הארוחה או עד שעה אחרי הארוחה.
יש לבלוע את התרופה עם מים.
טווח המינון
360 מ"ג ליום.
תחילת ההשפעה
24-48 שעות.
משך ההשפעה
24-48 שעות.
מנה שנשכחה
יש לקחת אורליסטאט (קסניקל, Xenical) עד שעה לאחר ארוחה שומנית. אם קרב הזמן לנטילת המנה הבאה, דלג על המנה שנשכחה, וקח את המנה הבאה כרגיל. אין לקחת מנה כפולה של אורליסטאט (קסניקל, Xenical).
הפסקת התרופה
אין להפסיק נטילת אורליסטאט (קסניקל, Xenical) בלי להיוועץ ברופא.
מינון עודף
מנה עודפת מקרית של אורליסטאט (קסניקל, Xenical) אינה צריכה להדאיג, אך אם מבחינים בתסמינים מיוחדים או אם נלקחה מנה עודפת גדולה יש ליידע את הרופא.
אזהרות
תזונה
יש לקחת כמוסה אחת של אורליסטאט (קסניקל, Xenical) לפני, במהלך או עד שעה לאחר כל ארוחה המכילה שומן. אם הארוחה ללא שומן, ניתן לוותר על נטילת התרופה. יש לשלב את הטיפול עם תזונה דלת קלוריות, כאשר עד 30% מהקלוריות בארוחה מגיעות משומן.
מומלץ לשלב תוספת של מולטיויטמינים המכילים ויטמינים מסיסי שומן (A,D,E,K) ובטא-קרוטן, אותם יש לקחת פעם ביום, לפחות שעתיים לפני או אחרי נטילת אורליסטאט (קסניקל, Xenical).
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
השימוש באורליסטאט (קסניקל, Xenical) אינו מומלץ בתקופת ההריון.
הנקה
אין להניק בזמן טיפול בתרופה זו
תינוקות וילדים
לא מומלץ בילדים מתחת לגיל 12, אלא בהמלצה רפואית.
קשישים
בטיחות התרופה בקבוצת גיל זו לא נבדקה.
דווח לרופא במקרה של
הפרעת אכילה (אנורקסיה או בולמיה)
הפרעות עיכול
אבני מרה
סוכרת
מחלות בלוטת התריס
סיכון ממנת יתר
נמוך
סיכון מפיתוח תלות
נמוך
תופעות לוואי
מרבית תופעות הלוואי הקשורות לשימוש באורליסטאט (קסניקל, Xenical) נובעות מפעילותה על מערכת העיכול. תופעות אלו הן בדרך כלל מתונות, מתרחשות לרוב בתחילת הטיפול, ובאות לידי ביטוי במיוחד לאחר ארוחות עשירות בשומנים. תופעות אלו בדרך כלל חולפות אם ממשיכים ומתמידים בטיפול ונצמדים לדיאטה המומלצת.
תופעות לוואי שכיחות מאוד של אורליסטאט (קסניקל, Xenical): כאב ראש, כאב או אי נוחות בבטן, דחיפות או עלייה בצורך ליציאה, גזים עם הפרשות, הפרשה שומנית, יציאה שומנית או נוזלית, רמות סוכר נמוכות בדם (בעיקר אצל חלק מחולי סוכרת מסוג 2, זיהומים בדרכי נשימה עליונות.
תופעות לוואי שכיחות של אורליסטאט (קסניקל, Xenical) הן: כאב או אי נוחות בפי הטבעת, צואה רכה, קושי ביכולת להתאפק ליציאה, תחושת נפיחות באזור הבטן (בעיקר אצל חלק מחולי סוכרת מסוג 2), בעיות בשיניים או בחניכיים, וסת לא סדירה, עייפות, זיהומים בדרכי נשימה תחתונות, חרדה, זיהומים בדרכי השתן.
במקרים הבאים יש להפסיק את השימוש באורליסטאט (קסניקל, Xenical) ולפנות לרופא:
תגובות אלרגיות; דלקת סעיף (דיברטיקוליטיס); דימום מפי הטבעת; עלייה ברמות אנזימים מסויימים של הכבד בבדיקות דם; דלקת בכבד או
צהבת
.
פרטי תגובה עם תרופות אחרות
חשוב לשים לב
: ירידה במשקל עלולה להשפיע על מינון של תרופות שנוטלים לטיפול במצבים אחרים (כגון כולסטרול גבוה או סוכרת). יש להיוועץ ברופא, ייתכן כי עקב הירידה במשקל, תדרש התאמת מינון לאותן תרופות.
שילוב אורליסטאט (קסניקל, Xenical) עם תרופות אחרות עלול לגרום לתגובות בין תרופתיות, סיכונים או להפחית מיעילות הטיפול:
ויטמינים מסיסי שומן - הפחתת ספיגה של ויטמינים מסיסי שומן (A,D,E,K) ובטא-קרוטן. יש ליטול תוספת של מולטיויטמינים המכילים ויטמינים אלו.
וארפארין: מאחר ואורליסטאט משפיע על ספיגת ויטמין K, יש להקפיד לבדוק שינויים בערכי הקרישה.
פראבאסטאטין: אורליסטאט (קסניקל, Xenical) מסייע להפחתת רמות השומן כאשר ניתן יחד עם פראבאסטאטין.
ציקלוספורין: מתן משולב עם ציקלוספורין אינו מומלץ. ייתכן מעקב תכוף יותר מהרגיל אחר רמות הציקלוספורין בדם.
מלחי יוד או לבוטירוקסין: ייתכנו מקרים של תת-פעילות בלוטת התריס (hypothyroidism) או הפרת האיזון במצב קיים של תת-פעילות בלוטת התריס.
אמיודרון.
תרופות נוגדות פרכוסים: תיתכן ירידה בספיגתן והפרת האיזון בטיפול באפילפסיה. יש לפנות לרופא אם יש שינוי בתדירות או חומרת ההתקפים במהלך טיפול באורליסטאט (קסניקל, Xenical).
אקרבוז (תרופה נגד סוכרת): לא מומלץ יחד עם אורליסטאט (קסניקל, Xenical).
תרופות לטיפול באיידס.
תרופות לטיפול בדיכאון, הפרעות פסיכאטריות או חרדות.
השפעת שימוש ממושך
לא ידועה השפעת התרופה מעבר לשנתיים.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא